proxectonos/corpus_dominio_legal_administrativo_tmp huggingface dataset:
17/03/2014 | Administración LocalMunicipal
Arteixo
Secretaría Xeral
Vehículos abandonados

POLICÍA LOCAL VEHÍCULOS ABANDONADOS Presumido o abandono dos vehículos que de seguido se relacionan, segundo o establecido no artigo 86 da Lei 18/2009, do 23 de novembro, pola que se modifica o texto articulado da Lei sobre tráfico, circulación de vehículos a motor e seguridade vial aprobado polo Real decreto lexislativo 339/1990, do 2 de marzo, e a fin de que sirva de notificación aos seus propietarios nos termos establecidos no art.59.5 da Lei 30/92, do 26 de novembro, de réxime xurídico das administracións públicas e do procedemento administrativo común, modificada pola Lei 4/99, do 13 de xaneiro, faise pública a seguinte relación co fin de que as persoas que acrediten ser os seus lexítimos donos procedan a retíralos dentro dun prazo de 15 días, contados a partir do seguinte ao da inserción deste anuncio no Boletín Oficial da Provincia. Transcorrido este prazo, procederase ao seu tratamento como residuo sólido urbano e a sua baixa de oficio no Rexistro Central de Vehículos. RELACIÓN DE VEHÍCULOS: Arteixo, 5 de marzo de 2014. Carlos Calvelo Martínez Alcalde-presidente do Concello de Arteixo
17/03/2014 | Administración LocalMunicipal
O Pino
Ampliación de explotación de vacún de leite

EDICTO EXPEDIENTE DE AMPLIACIÓN DE EXPLOTACIÓN VACÚN DE LEITE Téndose solicitado nesta Alcaldía, por CASA EIRAS, S. C., licenza municipal de ampliación de explotación de vacún leite no lugar de Casal, n.º 1, en San Xulián de Cebreiro, deste termo municipal, cumprindo o disposto na lexislación de aplicación, sométese a información pública por espazo de vinte días hábiles a fin de que durante o mesmo poda examinarse o expediente na Secretaría do Concello polas persoas que dalgún xeito se consideren afectadas pola actividade que se pretende instalar e podan formular as alegacións que estimen oportunas. O Pino, 10 de marzo de 2014. Adoracion Maria Tio Cinca O ALCALDE
17/03/2014 | Administración LocalMunicipal
Ferrol
Policía Local
Notificacions de recursos de reposición

De conformidade co disposto nos artigos 59.5 e 61 da Lei 30/1992 de 26 de novembro de Réximen Xurídico das Administracións Públicas e do Procedemento Administrativo Común, publícase notificación de incoación dos expedientes sancionadores que a continuación se relacionan, por denuncias formuladas en materia de tráfico polos axentes da autoridade ás persoas ou entidades que se indican, ao non haber sido posible realizala notificación, despoís de intentala no domicilio que figura no Rexistro de Vehículos, feito do que se ten constancia no expediente. Contra a precedente resolución que esgota a vía administrativa poderá interpoñerese o Recurso Contencioso-Administrativo no prazo de dous meses contados a partir do día seguinte ao da súa notificación ben perante o Xulgado do Contencioso-Administrativo de Ferrol, ben perante o Xulgado da mesma orde xurisdiccional en cuxa circunscripción teña o seu domicilio o interesado a elección do demandante conforme co establecido nos artigos 8.1, 14 regra 2ª e 46.1 da Lei 29/1998 reguladora da Xurisdicción Contenciosa-Administrativa de 13 de xullo. Non obstante poderase interpoñer calquera outro recurso que o interesado estime procedente con arreglo a dereito. A sanción poderá facerse efectiva na súa totalidade dentro dos 15 días seguintes á presente publicación. Transcorrido o prazo establecido para o pago en período voluntario, o seu cobro realizarase co recargo correspondente, costas e xuros de demora, de conformidade co establecido nos artigos 161.4 da Lei 58/2003, Xeral Tributaria, e 21.2 do Real Decreto 320/1994, de 25 de febreiro. "Lugar e forma de pago: 1) Terá que persoarse nas dependencias da Oficina de Sanciones sitas na Policía Local do Concelllo de Ferrol. na Cr. de San Pedro s/n a recoller unha carta de pago para facelo ingreso nas Oficinas de NovaCaixaGalicia; 2) Mediante ingreso na conta nº 0046-0021-72-0000077140 do Banco Galego indicando nº de expediente, nome do infractor e matricula; " O que se publica para coñecemento dos interesados Ferrol a 25 de febreiro de 2014. O Concelleiro Delegado da Área de Seguridade e Mobilidade Casimiro Pablo Cal Martinez
17/03/2014 | Administración LocalMunicipal
Ames
Anuncio de contratación do servizo de mantemento preventivo e correctivo de illas de contedores soterrados do Concello de Ames

a) Organismo: Concello de Ames b) Dependencia que tramita o expediente: Servizo de Contratación a) Contratación do Servizo de mantemento preventivo e correctivo de illas de contedores soterrados do concello. b) División por lotes e número: Non c) Lugar de execución: Concello de Ames. d) Prazo de execución: A duración inicial do contrato é de 2 anos, prorrogables anualmente ata un máximo de 4 anos (incluído período inicial e prórrogas). a) Tramitación: ordinaria b) Procedemento: aberto. c) Forma: único criterio de adxudicación, factor prezo.4.- Orzamento: Valor estimado do contrato: 60.000.- Euros para os 4 anos de duración máxima do contrato (15.000.- euros/ano). 5.- Garantía provisional: Non se esixe a) Entidade: Concello de Ames. b) Domicilio: praza do Concello s/n- Bertamiráns c) Localidade e código postal: Ames ( A Coruña) 15.220. d) Teléfono: 981 883002 e) Telefax: 981 884929 f) Data límite de obtención de documentos e información: ata á data de finalización de presentación de proposicións. Presentación de ofertas: Os licitadores poderán presentar as proposicións no rexistro xeral do Concello de Ames, ata as 14:00 horas no prazo de 15 días naturais contados a partir do día seguinte a publicación do anuncio de licitación no Boletín Oficial da Provincia. a) Documentación a presentar: A sinalada no prego de cláusulas administrativas particulares. b) Lugar de presentación: Rexistro do Concello de Ames. Concello de Ames Praza do Concello s/n-Bertamiráns. Ames (A Coruña) 15.220 c) Admisión de variantes (concurso): non se admiten. · Entidade: Concello. · Domicilio: Praza do Concello s/n – Bertamiráns · Localidade: Ames. · Data e hora: Indicarase cunha antelación mínima de 2 días hábiles no perfil do contratante e no taboleiro de anuncios do Concello.9.- Gasto de anuncios. O adxudicatario estará obrigado a pagar todos os gastos de publicación de anuncios de licitación, de ser o caso, e doutros que se puidesen inserir por causa do obxecto do contrato ou en cumprimento da lexislación vixente.10.- Portal informático ou páxina web onde figuren as informacións relativas á convocatoria ou onde se poden obter os pregos: www.concellodeames.org. (perfil do contratante) Ames a 6 de marzo de 2014, O alcalde Santiago V. Amor Barreiro
17/03/2014 | Administración LocalMunicipal
Ponteceso
Secretaría
Aprobación definitiva do inventario

ANUNCIO Asunto: Aprobación definitiva do inventario municipal de bens O Pleno do Concello acordou aprobar inicialmente o Inventario municipal de bens na sesión ordinaria celebrada o día 25 de novembro de 2013. Tamén acordou someter a información pública o expediente durante 20 días para que as persoas interesadas presenten as reclamacións e as suxestións que considerasen. No BOP núm.236, do 12 de decembro, saíu publicado o anuncio da aprobación inicial. As persoas interesadas non presentaron alegacións nin suxestións no prazo sinalado, polo que o inventario enténdese aprobado definitivamente. O resumo por epígrafes é o que aparece como anexo. Ponteceso, 3 de marzo de 2014. O alcalde José Luis Fondo Aguiar ANEXO RESUMO POR EPÍGRAFES
17/03/2014 | Administración Autonómica
Xunta de Galicia
Consellería de Medio Ambiente, Territorio e Infraestruturas
Augas de Galicia
Servizo Territorial da Zona Galicia Norte
Información pública do expediente DH. A15.44460

SERVICIO TERRITORIAL - ZONA GALICIA NORTE. A CORUÑA D. Pablo Gabriel Philpot Orokieta, con. D. N. I.: XXXXXXXXX, en nome e representación da U. T. E. ACCESO PUERTO CORUÑA con C. I. F.: U70251806 solicita de Augas de Galicia un caudal de 0,57878 l/s de augas de dous pozos de barrena nas parcelas 80 e 110 do polígono 93 en Suevos T. M. de Arteixo e con destino a execución de unidades de obra e rega de camiños das obras de acceso ao porto exterior de A Coruña. O presente anuncio ten por obxecto abrir a regulamentaria información pública que indica o art.109 do Regulamento do Dominio Público Hidráulico. Expediente: DH. A15.44460. As características do aproveitamento son: SOLICITANTE: U. T. E. ACCESO PUERTO CORUÑA CAUDAL: 0,5787 l/s DESTINO: execución de unidades de obra e rega de camiños das obras de acceso ao porto exterior de A Coruña ORIXE: dous pozos de barrena nas parcelas 80 e 110 do polígono 93 LUGAR: Suevos T. M.: Arteixo. A captación realízase mediante pozo dotado de caseta e contador (cun segundo pozo separado uns 14 me. como reserva) ata un depósito sito a 50 m. O réxime de captación previsto é de 15 m 3 /día (inverno) e 50 m 3 /día (verán) que se destina á execución de unidades de obra e rega de camiños das obras de acceso ao porto exterior de A Coruña. O que se fai público para xeral coñecemento, por un prazo de VINTE DÍAS a partir do seguinte á data de publicación no Boletín Oficial da Provincia, co fin de que os que se sintan prexudicados poidan presenta-las súas reclamacións, durante o prazo sinalado, no Concello de Arteixo, ou nas oficinas deste Servizo, situadas no Edificio Administrativo de Monelos, Planta 9ª A Coruña, onde se encontra exposto o expediente de que se trata, para que poida ser examinado por quen o desexe. A Coruña, 3 de marzo de 2014 O Xefe do Servizo Zona Galicia Norte Lakhwinder Sibon Hontañon
17/03/2014 | Administración LocalMunicipal
Ames
Anuncio de contratación do servizo de prevención de riscos laborais do Concello de Ames

a) Organismo: Concello de Ames b) Dependencia que tramita o expediente: Servizo de Contratación a) Contratación do Servizo de Prevención de Riscos Laborais do concello. b) División por lotes e número: Non c) Lugar de execución: Concello de Ames. d) Prazo de execución: A duración inicial do contrato é de 2 anos, prorrogables anualmente por mutuo acordo das partes, ata un máximo de 4 anos (incluído período inicial e prorrogas). a) Tramitación: ordinaria b) Procedemento: aberto. c) Forma: varios criterios de adxudicación.4.- Orzamento: Valor estimado do contrato: 67.287,27.- Euros para os 4 anos posibles de duración máxima do contrato (16.821,82.- euros/ano). 5.- Garantía provisional: Non se esixe a) Entidade: Concello de Ames. b) Domicilio: praza do Concello s/n- Bertamiráns c) Localidade e código postal: Ames ( A Coruña) 15.220 d) Teléfono: 981 883002 e) Telefax: 981 884929 f) Data límite de obtención de documentos e información: ata á data de finalización de presentación de proposicións. Presentación de ofertas: Os licitadores poderán presentar as proposicións no rexistro xeral do Concello de Ames, ata as 14:00 horas no prazo de 15 días naturais contados a partir do día seguinte a publicación do anuncio de licitación no Boletín Oficial da Provincia. a) Documentación a presentar: A sinalada no prego de cláusulas administrativas particulares. b) Lugar de presentación: Rexistro do Concello de Ames. Concello de Ames Praza do Concello s/n-Bertamiráns. Ames (A Coruña) 15.220 c) Admisión de variantes (concurso): non se admiten. · Entidade: Concello. · Domicilio: Praza do Concello s/n – Bertamiráns · Localidade: Ames. · Data e hora: Indicarase cunha antelación mínima de 2 días hábiles no perfil do contratante e no taboleiro de anuncios do Concello.9.- Gasto de anuncios. O adxudicatario estará obrigado a pagar todos os gastos de publicación de anuncios de licitación, de ser o caso, e doutros que se puidesen inserir por causa do obxecto do contrato ou en cumprimento da lexislación vixente.10.- Portal informático ou páxina web onde figuren as informacións relativas á convocatoria ou onde se poden obter os pregos: www.concellodeames.org. (perfil do contratante) Ames a 4 de marzo de 2014, O alcalde Santiago V. Amor Barreiro
17/03/2014 | Administración LocalMunicipal
Betanzos
Anuncio aprobación inicial modificacion Ordenanza municipal de emerxencia social

ANUNCIO Aprobación inicial modificación “Ordenanza municipal de emerxencia social” O Pleno da Corporación Municipal deste Concello, en sesión ordinaria realizada o día 25 de febrero de 2014, entre outros, prestou aprobación inicial á modificación da “Ordenanza municipal de emerxencia social”. Cumprindo o disposto no artigo 49 de la Lei 7/85, do 2 de abril, de bases de réxime local, sométese a información pública e audiencia aos interesados durante o prazo de 30 días, podéndose consultar na Secretaría deste Concello, ao obxecto de que presenten as reclamacións e/ou suxestións que se consideren oportunas. Se non se presentasen reclamacións ou alegacións ao mesmo este regulamento considerarase definitivamente aprobado. Betanzos, 6 de marzo de 2014. O ALCALDE-PRESIDENTE Asdo.: José Ramón García Vázquez
17/03/2014 | Administración LocalMunicipal
Culleredo
Medio, Obras e Servizos
Notificación a D. Francisco Temareiro UME/2013/471

Ao non ser posible a práctica de notificación de resolución ao interesado que mais abaixo se indica, por causas non imputables a esta Administración, de conformidade co disposto nos artigos 59 e 61 da vixente Lei 30/92, de 26 de novembro de réxime xurídico das administracións públicas e procedemento administrativo común, se pon de manifesto que o expediente de xestión de biomasa UME/2013/471 atópanse a súa disposición na Area de Medio Ambiente Servizos e Obras do Concello de Culleredo situado na R/Concello, 12-15189-Culleredo en horario de 9 a 14 horas, para o coñecemento do contido íntegro do mencionado acto e constancia de tal coñecemento, sinalando a este efecto un prazo de 15 días, computado a partir do seguinte ao da publicación deste anuncio, significándolle que transcorrido o mesmo, a notificación entenderase producida a todos os efectos legais. DON Damian Daniel Cruzate Bespin, 10 de marzo de 2014. O concelleiro delegado da área de Medio Ambiente, Servizos e Obras Asdo: Narciso Marzoa Martínez P. D. (Resolución de 14.11.2011, BOP nº 222 de 22.11.2011)
17/03/2014 | Administración Autonómica
Xunta de Galicia
Consellería de Medio Ambiente, Territorio e Infraestruturas
Augas de Galicia
Servizo Territorial da Zona Galicia Norte
DH. W15.43889. Apertura de camiños

Maria Veredas Layunta Nogueron solicita de Augas de Galicia por atoparse nas marxes do río s/d, a autorización de obras, no lugar de Idreiro, parroquia de igrexafeita (Santa María), Concello de San Sadurniño (A Coruña). O presente anuncio ten por obxecto abrir a regulamentaria información pública que prescribe o art.52 do Regulamento do dominio público hidráulico. Expediente: DH. W15.43889. As obras solicitadas consisten na apertura e ampliación de pistas. O que se fai público para xeral coñecemento, por un prazo de vinte (20) días a partir do seguinte á data de publicación no Boletín Oficial da Provincia, co fin de que os que se sintan prexudicados poidan presentar as súas reclamacións, durante o prazo sinalado, no Concello de San Sadurniño ou nas oficinas deste servizo, situadas na R/ Vicente Ferrer 2, 9º andar, onde estará exposto o expediente de que se trata, para que poida ser examinado por quen o desexe. A Coruña, 27 de febreiro de 2014 O xefe do servizo territorial Néstor Rodríguez Arias
17/03/2014 | Administración LocalMunicipal
Cabana de Bergantiños
Elección de xuíz de paz substituto de Cabana de Bergantiños

E D I C T O En cumprimento do disposto na Lei orgánica do poder xudicial e a Lei de planta e demarcación xudicial faise pública a convocatoria para provisión do cargo de xuíz de paz SUSTITUTO no municipio de Cabana de Bergantiños. Os interesados presentarán instancias no rexistro do Concello, no prazo de quince días hábiles, contados a partir da publicación deste anuncio no B. O. P. Requisitos dos solicitantes: a) Ser español/a. b) Ter dezaoito anos de idade. c) Non ter acadada a idade de xubilación na carreira xudicial. d) Non estar incapacitado/a para o exercicio da carreira xudicial. e) Non estar incurso en causa de incompatibilidade, coa excepción de actividades profesionais e mercantís, e no suposto de estar incurso, compromiso de optar polo posto de xuíz de paz substituto do Concello de Cabana de Bergantiños. Documentación: as solicitudes dirixiranse ao alcalde-presidente do Concello e estarán acompañadas da seguinte documentación, que terá carácter de orixinal ou copia compulsada: – Fotocopia do DNI. – Partida de nacemento. – Certificado do Rexistro Central de Penados e Rebeldes. – Declaracións xurada de non estar incapacitado/a para o exercicio da carreira xudicial, de non incorrer nos supostos aos que fai referencia o artigo 2 da Lei 68/1980, do 1 de decembro, sobre expedición de certificacións e informes sobre conducta cidadá asi como non estar incapacitado/a para o exercicio da carreira xudicial ou incorrer en causa de incompatibilidade. – Relación e documentación acreditativa dos méritos alegados. O que se fai público para xeral coñecemento. No caso de non haber solicitantes, o Pleno do Concello poderá elixir libremente con suxeición aos mesmos requisitos de procedemento. O que se fai público para xeral coñecemento e efectos. Cabana de Bergantiños, a 7 marzo de 2014. O alcalde Asdo.: José Muíño Domínguez
17/03/2014 | Administración LocalMunicipal
Melide
Licenza apertura establecemento

Solicitada neste Concello, por D. SALVADOR JESUS WAHBI YSAS en representación de LÍNEAS ESTUDIO S. C. autorización para a apertura dun establecemento para EXPEDIENTE DE LEGALIZACIÓN DE ACTIVIDADE LOCAL DESTINADO A OFICINA” sita na Rúa Do Convento, nº 18, deste termo municipal, faise público que o expediente está exposto durante dez días, co obxecto de que poidan presentarse as reclamacións que se consideren oportunas. Melide, 11 de marzo de 2014 A ALCALDESA, Mª. Ángeles Vázquez Mejuto
17/03/2014 | Administración LocalMunicipal
Ferrol
Policía Local
Notificacións de resolucións sancionadoras do Concello de Ferrol

De conformidade co disposto nos artigos 59.5 e 61 da Lei 30/1992 de 26 de novembro de Réximen Xurídico das Administracións Públicas e do Procedemento Administrativo Común, publícase notificación de resolucións sancionadoras que a continuación se relacionan, por denuncias formuladas en materia de tráfico polos axentes da autoridade ás persoas ou entidades que se indican, ao non ser posible a notificación, despoís de intentala no domicilio que figura no Rexistro de Vehículos, feito do que se ten constancia no expediente. A resolución sancionadora pon fin á vía administrativa e poderase executar dende o día seguinte en que se notifique ao interesado producindo plenos efectos. Contra as resolucións sancionadoras poderase interpoñer recurso potestativo de reposición no prazo dun mes, contado dende o día seguinte ao da súa notificación, ou ben recurso contencioso-administrativo de Ferrol ou no xulgado da mesma orde xurisdiccional correspondente a circunscripción na que teña o seu enderezo o sancionado. O recurso de reposición interporase perante o órgano que dictou a resolución sancionadora que será o competente para resolvelo e deberá ser presentado no Rexistro Xeral do Concello de de Ferrol, sito na Praza de Armas s/n (15402, Ferrol, A Coruña) ou noutro Rexistro dos que se establecen no artigo 38.4 da Lei 30/1992, de 26 de novembro de RXAP e PAC. A interposición do recurso de reposición non suspenderá a execución do acto impugnado nin da sanción. No caso de que o recurrente solicite a suspensión da execución, ésta entenderase denegada transcorrido un mes dende a solicitude sen que se resolvese (artigo 82.3 LSV). Non se terán en conta na resolución dos feitos, documentos e alegacións do recurrente que poideran aportarse no procedemento. Se non se producira resolución expresa do recurso de reposición no prazo dun mes, entenderase desestimado, podendo o interesado interpoñelo recurso contencioso-administrativo. Non obstante, poderase interpoñer calquera outro recurso que o interesado estime procedente con arreglo a dereito. A sanción poderá facerse efectiva na súa totalidade dentro dos 15 días naturais seguintes á presente publicación. Transcorrido o prazo establecido para o pago en período voluntario, o seu cobro realizarase co recargo correspondente, costas e xuros de demora, de conformidade co establecido nos artigos 161.4 da Lei 58/2003, Xeral Tributaria, e 21.2 do Real Decreto 320/1994, de 25 de febreiro. "Lugar e forma de pago: 1) Terá que persoarse nas dependencias da Oficina de Sanciones sitas na Policía Local do Concelllo de Ferrol. na Cr. de San Pedro s/n a recoller unha carta de pago para facelo ingreso nas Oficinas de NovaGalicia Banco 2) Mediante ingreso na conta nº 0046-0021-72-0000077140 do Banco Galego indicando nº de expediente, nome do infractor e matricula; " O que se publica para coñecemento dos interesados FERROL 25 de febreiro 2014 O Concelleiro Delegado da Área de Seguridade e Mobilidade Casimiro Pablo Cal Martinez
17/03/2014 | Administración LocalMunicipal
Narón
Secretaría
Anuncio de licitación para a adxudicación por procedemento aberto do contrato administrativo especial de prestación do servizo de ambigú-cafetería na Casa do Concello

1.- Entidade adxudicadora: Datos xerais e datos para a obtención da información: a) Organismo. Concello de Narón b) Dependencia que tramita o expediente. Servizo de Contratación c) Número de expediente. CON/53/2013 a) Tipo. Administrativo especial b) Descrición: explotación da cafetería-ambigú da casa do Concello c) División por lotes e número de lotes/número de unidades. Non d) Prazo de execución: 10 anos e) Admisión de prórroga. Non f) CPV (Referencia de Nomenclatura): 55100000-1 Servizos de hostelería a) Tramitación. Ordinaria b) Procedemento Aberto c) Criterios de adxudicación. Ver apartado 9 do Prego de Cláusulas Administrativas Particulares 4.- Canon anual mínimo para a explotación: 1000 €/ano 5.- Valor estimado do contrato 10.000,00 euros Definitiva: 5% dunha anualidade do canon proposto polo adxudicatario. a) Dependencia. Servizo de Contratación b) Domicilio. R/ 25 de Xullo,1 c) Localidade e código postal. Narón 15570 d) Teléfono.981337700 ext.1509 e) Telefax.981388044 f) Correo electrónico: contratacion@naron. es g) Enderezo en Internet do perfil do contratante.http://www.naron.esh) Data límite de obtención de documentación e información: O mesmo prazo que para a presentación de ofertas Ver apartado 7 do Prego de Cláusulas Administrativas Particulares a) Data límite de presentación. Quince días naturais a partir do día seguinte ao de publicación deste anuncio no Boletín Oficial da Provincia. En caso de vencemento en domingo ou festivo, este trasládase ao día hábil inmediato posterior. b) Lugar de presentación: 1. Dependencia. Rexistro Xeral 2. Domicilio. R/ 25 de Xullo,1 3. Localidade e código postal. Narón, 15570 4. Prazo durante o cal o licitador estará obrigado a manter a súa oferta.3 meses a) A Mesa de Contratación reunirase en acto público para a apertura de ofertas no día e hora que se anunciará no perfil do contratante, cunha antelación mínima de tres días. b) Enderezo. R/ 25 de Xullo,1 c) Localidade e código postal. Narón 15570 11.- Gastos de Publicidade. Ata 500,00 euros 12.- Outras Informacións. Os pregos áchanse publicados no perfil do contratante Narón, 10 de marzo de 2014 O alcalde José M. Blanco Suárez
17/03/2014 | Administración LocalMunicipal
Cabana de Bergantiños
Información pública para apertura de restaurante-cafetería en Balado, 60 - Cesullas

FINALIDADE DA LICENZA DE ACTIVIDADE: Acondicionamento de cafetería (código 2.7.3. do catálogo de espectáculos) e de restaurante (código 2.7.1. do catálogo de espectáculos públicos, actividades recreativas e establecementos públicos de Galicia). CLASIFICACIÓN DO SOLO: solo urbano ordenanza 1 SITUACIÓN: Balado, 60 Cesullas PROMOTOR/A: Pedro Rogelio Klemm Laaouatni AUTOR/A PROXECTO: Claire Anne Galdanes Majdoub PROXECTO: Proxecto de acondicionamento e apertura de local destinado a cafetería e restaurante, visado polo I. C. O. I. I. G. de data 08/01/2013 En cumprimento do disposto no art.36 do Regulamento Xeral de Policía de Espectáculos e Actividades Recreativas sométese a información pública por un período de dez días hábiles, coa fin de que durante o mesmo – que comenzará a contarse desde o día seguinte ó da inserción do presente edicto no Boletín Oficial da Provincia - poidan examina-lo expediente, en horario de oficina na Secretaría deste Concello polas persoas que se consideren afectadas pola actividade que se pretende instalar e poidan formular por escrito as observacións que estimen oportunas. Cabana de Bergantiños, 6 de marzo de 2014. O ALCALDE Asdo: José Muíño Domínguez
17/03/2014 | Administración LocalMunicipal
Arzúa
Aprobacion inicial de modificación de Ordenanza fiscal reguladora da taxa por prestación do servizo de axuda no fogar

O Pleno do Concello, na sesión celebrada o día 07.03.2014, adoptou o acordo de aprobar provisionalmente a ordenanza fiscal reguladora da taxa pola prestación do servizo de axuda no fogar. Os interesados poderán examinar o expediente e presentar as reclamacións que estimen oportunas durante o prazo de 30 días hábiles a contar dende o día seguinte ao da publicación deste anuncio no Boletín Oficial da Provincia; de conformidade co disposto no artigo 17, números 1 e 2 do texto refundido da Lei reguladora de facendas locais. No suposto de que non se presenten reclamacións, entenderase definitivamente adoptado o acordo ata entón provisional. Arzúa, 10 de marzo de 2014. O alcalde Asdo. José Luis García López
17/03/2014 | Administración LocalMunicipal
Dumbría
Aprobación inicial de ordenanzas do servizo de axuda no fogar

ANUNCIO O Pleno da Corporación, en sesión ordinaria realizada o 7/3/2014, adoptou acordos de: – Aprobación da Ordenanza reguladora do servizo municipal de axuda no fogar. – Aprobación da Ordenanza fiscal reguladora do prezo público do servizo de axuda no fogar. De conformidade co artigo 17 do RDL 2/2004, do 5 de marzo, os devanditos acordos e expedientes quedan expostos ao público durante o prazo de 30 días, durante os cales os interesados poderán examinalos e presentar as reclamacións ou alegacións que consideren oportuno. Se non se presentasen reclamacións ou alegacións aos mesmos consideraranse definitivamente aprobados. Dumbría, 10 de marzo de 2014. O ALCALDE ACCTAL. Maria Livia Pia Stoll
17/03/2014 | Administración LocalMunicipal
Ames
Orde de execución. Notif. Marisol González Taboada

De conformidade co disposto no artigo 61 da Lei 30/1992, do 26 de novembro, de réxime xurídico das administracións públicas e do procedemento administrativo común, modificada pola Lei 4/1999, do 13 de xaneiro, despois de intentada a notificación persoal dúas veces, emprázase aos interesados que se sinalan no anexo para notificárselles a comparecencia. A comparecencia deberá efectuarse no prazo de dez días contados desde o seguinte ao da publicación deste anuncio nas oficinas dos servizos de urbanismo do Concello de Ames, situadas na rúa Alcalde Lorenzo, nº 2, 1º, Bertamiráns, das 9.00 ás 14.00 horas, de luns a venres. Unha vez transcorrido o dito prazo sen efectuarse a comparecencia, a notificación entenderase producida dende o día seguinte. Ames, 3 de marzo. O alcalde Santiago V. Amor Barreiro Expediente: Decreto 360/2014 Interesado: VANUZA SAMAH SOCACIU MARIMON Acto notificado: Orde de execución por seguridade, salubridade e ornato público.
08/01/2014 | Administración LocalMunicipal
Miño
Aprobación da modificación do prezo público polos servizos culturais e deportivos regulados na Ordenanza núm.21

MODIFICACIÓN DE PREZOS PÚBLICOS En cumprimento do disposto no artigo 59 da Lei 30/1992, de réxime xurídico das administracións públicas e procedemento administrativo común, anúnciase que quedaron aprobadas, segundo acordo adoptado o día 20 de decembro de 2013 en sesión da Xunta de Goberno Local, as seguintes modificacións nos prezos públicos: – Prezo público polos servicios culturais e deportivos, regulado na Ordenanza núm.21 nas seguintes contías: 7. Desprazamentos para actividades culturais e deportivas.7.1. Actividades de medio día: 4,00 € viaxe.7.2. Actividades de día completo: 8,00 € viaxe. Miño, 30 de decembro de 2013. A concelleira delegada da área de urbanismo, facenda e persoal Eva Vilariño González
08/01/2014 | Administración Autonómica
Xunta de Galicia
Consellería de Medio Ambiente, Territorio e Infraestruturas
Augas de Galicia
Servizo Territorial da Zona Galicia Centro
DH. W15.41325. Aurora Casas Lamas. Concello de Trazo

SERVIZO TERRITORIAL DE AUGAS DE GALICIA INFORMACIÓN PÚBLICA ANUNCIO Aurora Casas Lamas, con NIF XXXXXXXXX e enderezo Lugar de Xavestre, 11 - Trazo, solicita de Augas de Galicia a legalización de obras no lugar de Xavestre, parroquia de Xavestre (San Cristovo), Concello de Trazo (A Coruña). O presente anuncio ten por obxecto abrir a regulamentaria información pública que prescribe o art.52 do Regulamento do dominio público hidráulico. Expediente: DH. W15.41325 As obras solicitadas consisten nunha edificación sita na zona de policía, marxe esquerda dun leito denominado rego do Pazo; sita na parcela catastral 15087B50800441, do concello de Trazo, A Coruña. Trátase dun alpendre de planta rectangular de 20 m x 8,50 m con cuberta dunha auga e unha altura de 5 m no seu punto máis alto, respecto do terreo actual. A antedita parcela linda coa parcela 442 polo norte e leste, e coa parcela 440 polo sur. O alpendre ten un nivel formado por una soleira de formigón de 10 cm de espesor, apoiada en encachado de pedra de 40/80 cm de espesor, e sobre un pequeno recheo de zahorra artificial que o sustenta xa que o desnivel entre a fachada principal leste e a oeste é de 1,30 m. O que se fai público para xeral coñecemento, por un prazo de vinte (20) días a partir do seguinte á data de publicación no Boletín Oficial da Provincia, co fin de que os que se sintan prexudicados poidan presentar as súas reclamacións, durante o prazo sinalado, no Concello de Trazo ou nas oficinas deste Servizo, situadas na rúa Tomiño, 16-baixo, onde estará exposto o expediente de que se trata, para que poida ser examinado por quen o desexe. Santiago de Compostela, 16 de decembro de 2013. O xefe do Servizo Territorial Ángel Gómez Rey
08/01/2014 | Administración Autonómica
Xunta de Galicia
Consellería de Medio Ambiente, Territorio e Infraestruturas
Augas de Galicia
Servizo Territorial da Zona Galicia Centro
DH. W15.41846. Luís Noya Francisco. Concello de Santiago de Compostela

SERVIZO TERRITORIAL DE AUGAS DE GALICIA INFORMACIÓN PÚBLICA ANUNCIO Luís Noya Francisco, con NIF XXXXXXXXX e enderezo no lugar de Quintáns, 4 - Verdía, concello de Santiago de Compostela, solicita de Augas de Galicia a autorización de obras no lugar de Quintáns, parroquia de Verdía (Santa Mariña), concello de Santiago de Compostela (A Coruña). O presente anuncio ten por obxecto abrir a regulamentaria información pública que prescribe o art.52 do Regulamento do dominio público hidráulico. Expediente: DH. W15.41846. As obras solicitadas consisten nun peche de parcela na zona de policía (marxe dereita) do Rego da Torta, no lugar de Quintáns, parroquia de Verdía (Santa Maríña), no concello de Santiago de Compostela. O peche situarase paralelo ao vento leste da parcela de referencia catastral 0258804NH4505G0000FJ, e consistirá nunha aliñación de 31 m ata chegar a una separación de 18 m respecto ao leito do rego. Esta parcela é lindeira polo norte cunha pista de concentración parcelaria, e polo leste coa parcela 460 do polígono 517 de nome Campo do Río, segundo catastro. Polo lado da pista tamén se pide o peche totalizando a lonxitude da obra uns 60 m. O peche consistirá na apertura dunha gabia de 30 x 30 cm, onde se situará a base de formigón coroada por dúas filas de bloques con postes intercalados, e finalmente atarase una rede de aramio ata completar a altura de 1,80 m respecto ao nivel existente dos terreos. O que se fai público para xeral coñecemento, por un prazo de vinte (20) días a partir do seguinte á data de publicación no Boletín Oficial da Provincia, co fin de que os que se sintan prexudicados poidan presentar as súas reclamacións, durante o prazo sinalado, no Concello de Santiago de Compostela ou nas oficinas deste Servizo, situadas na rúa Tomiño, 16 baixo, onde estará exposto o expediente de que se trata, para que poida ser examinado por quen o desexe. Santiago de Compostela, 16 de decembro de 2013. O xefe do Servizo Territorial Ángel Gómez Rey
08/01/2014 | Administración LocalMunicipal
Cabanas
Aprobación inicial do orzamento de 2014

EDICTO Aprobado inicialmente polo Pleno da Corporación o orzamento xeral para o exercicio económico de 2014, e o cadro de persoal coa relación de postos de traballo para dito exercicio, no cumprimento do disposto no artigo 169.1 do texto refundido da Lei reguladora das facendas locais e disposicións concordantes, exponse ó público na Secretaria deste Concello, polo prazo de quince días hábiles a contar dende o seguinte ó da publicación do presente edicto no Boletín Oficial da Provincia, co fin de que durante dito prazo os interesados poidan proceder o seu exame e formular as reclamacións que se consideren pertinentes, as cales serán dirixidas ao Sr. alcalde-presidente desta Corporación. No suposto de non presentarse reclamacións no devandito prazo, o orzamento para o exercicio 2013 entenderase definitivamente aprobado, de acordo co disposto no artigo 20.1 do Real decreto 500/1990, do 20 de abril, e artigo 169.1 do texto refundido da Lei reguladora das facendas locais. Cabanas, 30 de decembro de 2013. O alcalde Asdo.: Germán Castrillón Permuy
08/01/2014 | Administración Autonómica
Xunta de Galicia
Consellería de Medio Ambiente, Territorio e Infraestruturas
Augas de Galicia
Servizo Territorial da Zona Galicia Centro
DH. W15.43844. Universidade de Santiago de Compostela. Concello de Santiago de Compostela

SERVIZO TERRITORIAL DE AUGAS DE GALICIA INFORMACIÓN PÚBLICA ANUNCIO A Universidade de Santiago de Compostela, con CIF Q-1518001-A, e enderezo praza do Obradoiro, s/n, t. m. de Santiago de Compostela, solicita de Augas de Galicia a autorización de obras nos terreos do Xardín Botánico de dita universidade. O presente anuncio ten por obxecto abrir a regulamentaria información pública que prescribe o art.52 do regulamento do dominio público hidráulico. Expediente: DH. W15.43844. As obras solicitadas descríbense no documento titulado “Proxecto do Xardín Botánico da Universidade de Santiago de Compostela (etapa 1 e etapa 2)”, datado en outubro de 2013, e consistirán nunha serie de actuacións a desenvolver nuns terreos situados na zona de policía de leitos do río Sarela, lindeiros co río, limitados pola estrada de San Lorenzo e pola Ponte de San Domingos e a Ponte Sarela. Os traballos desenvolveranse en dúas etapas: 1.ª etapa: – Limpeza e desentullo do interior do muíño de San Domingos. – Limpeza do entorno do muíño dos Peleteiros. – Traballos selvícolas.2.ª etapa: – Recuperación de infraestruturas hidráulicas. O que se fai público para xeral coñecemento, por un prazo de vinte (20) días a partir do seguinte á data de publicación no Boletín Oficial da Provincia, co fin de que os que se sintan prexudicados poidan presentar as súas reclamacións, durante o prazo sinalado, no Concello de Santiago de Compostela ou nas oficinas deste Servizo, situadas na rúa Tomiño, 16 baixo - 15704 Santiago de Compostela, onde estará exposto o expediente de que se trata, para que poida ser examinado por quen o desexe. Santiago de Compostela, 16 de decembro de 2013 O xefe do Servizo Territorial Ángel Gómez Rey
08/01/2014 | Administración Autonómica
Xunta de Galicia
Consellería de Medio Ambiente, Territorio e Infraestruturas
Augas de Galicia
Servizo Territorial da Zona Galicia Centro
DH. W15.42691. Gesfa 2010, S. L. Concello de Brión

SERVIZO TERRITORIAL DE AUGAS DE GALICIA INFORMACIÓN PÚBLICA ANUNCIO GESFA 2010, S. L., con CIF B-70263942 e enderezo no lugar de Alcalde Lorenzo, 1 Bertamiráns (Ames), solicita de Augas de Galicia a autorización de obras no lugar de Alqueidón, parroquia de Os Ánxeles, Concello de Brión (A Coruña). O presente anuncio ten por obxecto abrir a regulamentaria información pública que prescribe o art.52 do Regulamento do dominio público hidráulico. Expediente: DH. W15.42691. As obras solicitadas consisten na construción dunha vivenda unifamiliar na parcela con referencia catastral 7047415NH2474N0000XH, afectando á zona de policía do río Pego, no lugar de Alqueidón, parroquia de Os Ánxeles (Santa María), concello de Brión (A Coruña). O que se fai público para xeral coñecemento, por un prazo de vinte (20) días a partir do seguinte á data de publicación no Boletín Oficial da Provincia, co fin de que os que se sintan prexudicados poidan presentar as súas reclamacións, durante o prazo sinalado, no Concello de Brión ou nas oficinas deste Servizo, situadas na rúa Tomiño, 16-baixo, onde estará exposto o expediente de que se trata, para que poida ser examinado por quen o desexe. Santiago de Compostela, 16 de decembro de 2013. O xefe do Servizo Territorial Ángel Gómez Rey
08/01/2014 | Administración LocalMunicipal
Mugardos
Adxudicación do posto de chófer do servizo do lixo do Concello de Mugardos

ANUNCIO En cumprimento do disposto no artigo 25 do R. D. 364/1995, faise público que por Resolución desta Alcaldia, tras a realización do correspondente proceso selectivo, procedeuse á contratación do seguinte posto de traballo, en réxime laboral indefinido: Mugardos, 30 de decembro de 2013. O ALCALDE ASDO.: XOSÉ FERNÁNDEZ BARCIA
08/01/2014 | Administración LocalMunicipal
A Coruña
Área de Medio Ambiente, Infraestructuras y Territorio
Servicio de Vivienda y Rehabilitación
Notificación a D.ª Ana María García Becerra para a subsanación de deficiencias no procedemento de subvención para á rehabilitación de inmobles (expte.106/343/2013) a nome da C. P. Fray Pedro Payo, 13

NOTIFICACIÓN En relación co expediente de subvención para á rehabilitación de inmobles solicitado pola CC. PP. Blandina Borja Maria Mcginty Pandiello, 13 e na que de entre os solicitantes se encontra D.ª Luis Rufino Del Rio De Ena se informa de que é necesario para poder ter a dita condición de beneficiario se debe dar cumprida conta dos requisitos dispostos no ordenanza municipal de conservación e rehabilitación de inmobles, na Lei 38/2003, do 17 de novembro, xeral de subvencións, e R. D. 887/2006, do 21 de xullo, polo que se aproba o Regulamento da Lei 38/2003, do 17 de novembro, xeral de subvencións, así como na Lei 9/2007, do 13 de xuño, de subvencións de Galicia. Por iste motivo se procedeu a notificar a beneficiaria no domicilio indicado no expediente. En data 2 de decembro de 2013 se procedeu a intentar a notificación no dito domicilio. O intento de notificación resultou infructuoso por ser incorrecta a dirección facilitada. Ante a imposibilidade de practicar a notificación persoal, procédese a notificar mediante a publicación no Boletín Oficial da Provincia e no taboeiro de anuncios do Concello da Coruña para que o interesado proceda a subsanar o incumprimento dos requisitos necesarios para poder ser beneficiario da subvención. Para o coñecemento do contido íntegro do acto deberán dirixirse á Oficina Municipal de Rehabilitación sita na Avda. Alférez Provisional, 3, 15006 (A Coruña). Esta notificación efectúase segundo co estabrecido no 59.5 da Lei 30/1992, do 26 de novembro, do réxime xuridico das administracións públicas e do procedemento administrativo común. Se comunica á interesada que segundo o que dispón o artigo 71 da Lei de réxime xurídico das administracións públicas e do procedemento administrativo común, se deberá dar cumprimento da solicitude efectuada no prazo de dez (10) días, que contarán a partir do día seguinte o da notificación, e indicámoslles que se non o fai, teríamola por desistida da sua petición previa resolución e procederíase ao arquivo do seu expediente. A Coruña, 18 de decembro de 2013. O TENENTE DE ALCALDE RESPONSABLE DA ÁREA DE MEDIO AMBIENTE, INFRAESTRUTURAS E TERRITORIO Asdo.: Martín Fernández Prado
08/01/2014 | Administración LocalMunicipal
Santiago de Compostela
Persoal
Modificación da relación de postos de traballo

A Xunta de Goberno Local, na sesión que tivo lugar o 26 de decembro de 2013 e corrección de erros do 30 de decembro seguinte, aprobou modificar a Relación de Postos de traballo no sentido que a seguir de indica: Na Área I epígrafe XII -Tesoureiro de Apoio Contra a presente acordo que esgota a vía administrativa poderán os interesados interpoñer recurso contencioso-administrativo perante o Xulgado do contencioso-administrativo de Santiago de Compostela no prazo de dous meses contados a partir do día seguinte ao da súa publicación, de conformidade cos artigos 46 e 48.1. a da Lei 29/1998, do 13 de xullo, da xurisdicción contencioso-administrativa. Sen prexuízo do anterior, os interesados poderán interpoñer recurso potestativo de reposición no prazo dun mes perante o órgano que o ditou. Neste caso non se poderá interpoñer o recurso contencioso-administrativo indicado en tanto non recaia resolución expresa ou presunta do recurso administrativo de reposición, ao abeiro dos artigos 116 e seguintes da Lei 30/1992, do 26 de novembro. Santiago de Compostela, 3 de xaneiro de 2014 A concelleira delegada de persoal, Asdo. Amelia Gonzalez Brandariz
08/01/2014 | Administración LocalMunicipal
Narón
Intervención
Edicto de aprobación do padrón de contribuíntes de auga, saneamento, canon de saneamento, aluguer de contador e lixo, correspondente ao 4.º trimestre do ano 2013

EDICTO A Xunta de Goberno Local, en sesión que tivo lugar o día 19 de decembro de 2013, adoptou, entre outros, o seguinte acordo: 1.–Aprobar o padrón de contribuíntes por auga, saneamento, canon de saneamento, aluguer de contador e lixo, correspondente ao 4.º trimestre do ano 2013, que comeza por 1906 S. C e remata con Maria Ana Isabel Raffo Madrenys, cos seguintes importes: 2.–De acordo co disposto no artigo 75 da ordenanza fiscal xeral de xestión, recadación e inspección, o padrón será exposto ao público durante un prazo de quince días, que se contarán a partir do día seguinte da publicación do anuncio no BOP. O anuncio de publicación ten os efectos de notificación colectiva, ao abeiro do artigo 102 da Lei xeral tributaria.3.–Durante dito prazo os interesados poderán examinar o padrón e interpoñer contra o mesmo e ante a Xunta de Goberno Local o recurso de reposición previo ao contencioso-administrativo a que se refire o artigo 108 da Lei 7/1985.4.–O prazo de ingreso en período voluntario será nos meses de novembro e decembro de 2013. Transcorrido o prazo indicado, iniciarase o período executivo, que determina o devengo do recargo de prema e dos intereses de demora, de acordo co previsto na Lei xeral tributaria. Narón, 27 de decembro de 2013. O alcalde acctal Pamela Carolina Tweedie Falcao
08/01/2014 | Administración LocalMunicipal
Coristanco
Aprobación inicial da Ordenanza reguladora do SAF

ANUNCIO APROBACIÓN INICIAL DA NOVA ORDENANZA REGULADORA DO SERVIZO DE AXUDA NO GFOGR DO CONCELLO DE CORISTANCO O Pleno do Concello acordou aprobar inicialmente a nova Ordenanza reguladora do servizo de axuda no fogar na sesión extraordinaria e urxente celebrada o día 2 de setembro de 2013. Someto a información pública o expediente durante 30 días para que as persoas interesadas presenten as reclamacións e as suxestións que consideren, ao abeiro do establecido no artigo 49. b da Lei 7/1985, do 2 de abril, reguladora das bases do réxime local. A ordenanza entenderase aprobada definitivamente no caso de que as persoas interesadas non presentaran reclamacións ou suxestions nese prazo. Coristanco, 2 de setembro de 2013. O alcalde Antonio Pensado Plágaro
08/01/2014 | Administración LocalMunicipal
Pontedeume
Aprobación inicial do Regulamento do servizo de axuda no fogar do concello de Pontedeume

ANUNCIO DE APROBACIÓN INICIAL Aprobación inicial do Regulamento do servizo de axuda no fogar do Concello de Pontedeume O Pleno do Concello de Pontedeume, en sesión celebrada o día 26/12/2013, acordou a aprobación inicial do REGULAMENTO DO SERVIZO DE AXUDA NO FOGAR. En cumprimento do disposto nos artigos 49 e 70.2 da Lei 7/1985, do 2 de abril, reguladora das bases de réxime local, e no artigo 56 do Real decreto lexislativo 781/1986, do 18 de abril, sométese o expediente a información pública polo prazo de trinta días habiles, a contar dende o día seguinte á inserción deste anuncio no Boletín Oficial da Provincia, para que poida ser examinado e se presenten as reclamacións que se estimen oportunas. Se pasado dito prazo non se presentaran alegacións, considerarase definitivamente aprobado o regulamento, de conformidade co artigo mencionado, non entrando en vigor ata a publicación do texto completo no BOP e o trascurrido o prazo de 15 días previsto no artigo 65.2 da Lei 7/1985. Pontedeume, 30 de decembro de 2013. O ALCALDE Gabriel Torrente Piñeiro
08/01/2014 | Administración Autonómica
Xunta de Galicia
Consellería de Medio Ambiente, Territorio e Infraestruturas
Augas de Galicia
Subdirección Xeral de Xestión do Dominio Público Hidráulico
Clave: DH. V15.43986

O CONCELLO DE ORTIGUEIRA de conformidade co artigo 114 do Real Decreto 1471/1989 polo que se aproba o Regulamento xeral de execución da Lei de Costas, solicita autorización para o vertido á ría de Santa Marta de Ortigueira (cunca da ría de Santa Marta de Ortigueira), dun caudal máximo de 37.843,5 m3/ano de augas residuais urbanas depuradas procedentes do saneamento do núcleo de San Claudio (t. m. Ortigueira). A estación depuradora de augas residuais, localizada en Ribados - San Claudio (t. m. Ortigueira), está dimensionada para 250 habitantes equivalentes. A estación depuradora de augas residuais conta cos seguintes dispositivos: - Pretratamento con reixa de desbaste circular automática de 10 mm de luz de paso. - Rotatamiz de desbaste de finos autolimpiante de 1 mm de luz de paso. - Depuradora secuencial de oxidación total con eliminación de nutrientes de dimensións 3 m de diámetro x 11,6 m de lonxitude, e constituida por dous compartimentos: decantador-homoxeneizador e reactor-clarificador. As augas residuais urbanas depuradas serán vertidas á ría de Santa Marta de Ortigueira (cunca da ría de Santa Marta de Ortigueira) a través dun conduto de formigón de 250 mm de diámetro e 58,5 m de lonxitude total, na cota de saída de +1 m. As coordenadas UTM do punto de vertido á ría de Santa Marta de Ortigueira (cunca da ría de Santa Marta de Ortigueira) das augas residuais urbanas depuradas procedentes da EDAR de San Claudio serán as seguintes: X= 590.723; Y= 4.834.984. O que se fai público para xeral coñecemento por un prazo de VINTE (20) DÍAS, contados a partir do seguinte día á data da publicación no Boletín Oficial da Provincia do presente anuncio, co fin de que os que se consideren prexudicados poidan presentar as súas reclamacións, durante o prazo sinalado, no Concello de Ortigueira; nas oficinas da entidade Augas de Galicia da Consellería de Medio Ambiente, Territorio e Infraestruturas sitas na praza Camilo Díaz Baliño de Santiago de Compostela; e no Servizo Territorial Norte de Augas de Galicia sito no edificio administrativo da Xunta de Galicia en Monelos - rúa Vicente Ferrer, 2 — 9° andar (A Coruña); onde se atopa exposto o proxecto para que poida ser examinado por quen desexe. Santiago de Compostela, 13 de decembro de 2013 O xefe da Área de Vertidos Asdo.: Manuel Morato Miguel